«Спартак-Налшык» — «Алания» (Владикавказ)
Футболист цIэрыIуэ, СССР-м спортымкIэ и мастер, Урысей Федерацэм и чемпион Алчагиров Алий и ныбжьыр илъэс 50 зэрырикъум и щIыхькIэ Налшык и «Спартак» стадионым но-бэ сыхьэт 16-м Къэбэрдей-Балъкъэрымрэ Осетие Ищхъэрэ — Аланиемрэ я командэ нэхъыщхьэхэм я ветеранхэм зэныбжьэгъугъэ зэIущIэ ирагъэкIуэкIынущ.
Налшык и «Спартак»-ми Владикавказ и «Спартак»-мрэ «Алания»-мри ехъулIэныгъэ иIэу илъэс куэдкIэ щыджэгуа Алчагиров Алий и ныбжьэгъухэр и юбилейм къызэхуишэсащ. Ди къалащхьэм щыпсэухэмрэ хьэщIэхэмрэ Iэмал яIэнущ Алчагировым и гъусэу джэгупIэ губгъуэм текIуэныгъэхэр къыщытхуэзыхьахэу Хьэпэ Заур, Кращенкэ Сергей, Исаев Щамил, Джиоев Инал, Къудей Леонид, Заруцкий Александр, Тедеев Бахвэ, Гъубж Вячеслав, Сулейманов Назим, ГъуэплъащIэ Аслъэн, Хьэнцэ Аслъэнбэч, Мэшыкъуэ Аслъэн, Пагаев Артур сымэ, нэгъуэщI футболист цIэрыIуэхэм я джэгукIэфIым иджыри зэ кIэлъыплъыжыну, Владикавказ и «Ала-ния»-р 1995 гъэм къэралым и чемпион щыхъуам, 2006 гъэм «Спартак-Налшыкыр» япэу премьер-лигэм щыкIуам хэтахэм ящыщ куэдым я Iэзагъыр я ныбжьым зэрыдэмыкIуэдам зыщагъэгъуэзэну. Абыхэм я тренеру щытыну аргуэру кърагъэблэгъэжащ а командэхэм я ехъулIэныгъэ нэхъ ин дыдэхэр къахуэзыхьахэу Газ-заев Валерийрэ Красножан Юрийрэ.
Къэбэрдей-Балъкъэрымрэ Осетие Ищхъэрэ — Аланиемрэ я топджэгу гъуэзэджэхэм я зэныбжьэгъугъэ зэIущIэм кърихьэлIэ псоми дэрэжэгъуэ зэрагъуэтынум шэч хэлъкъым. Ахэр пщIэншэу стадионым ирагъэхьэнущ.
Хьэтау Ислъам.
